Държавен вестник, бр. 61, 2017 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  61
(4) Установяването по ал. 1 се извършва 
в срока за явяване, определен в талона за 
изследване. 
(5) За установяването с доказателствен 
анализатор служителите по ал. 1 съставят 
протокол по образец съгласно приложение № 3. 
Протоколът се издава в два екземпляра, като 
първият се предоставя на контролния орган, 
назначил установяването, а вторият остава за 
съхранение при извършилия установяването. 
(6) При обективна невъзможност служи­
телят да извърши установяването с доказа­
телствен анализатор в посочения срок той 
отразява причините за забавянето и часа на 
извършването в протокола по ал. 5. 
(7) Установяването по ал. 1 се извършва с 
две поредни измервания от доказателствения 
анализатор и като краен резултат в протокола по 
ал. 5 се вписва средноаритметичната им стой­
ност, дадена от доказателствения анализатор. 
(8) Към първия екземпляр от протокола 
по ал. 5 се прилага разпечатката с резултата 
от измерването.
Чл. 9. (1) Протоколът за установяване с 
доказателствен анализатор се съставя не­
забавно след извършване на измерването в 
присъствието на лицето, по отношение на 
което се извършва установяването. Лицето 
подписва протокола. 
(2) Служителят, извършил измерването, 
вписва резултата от него в протокола с точ­
ност до втория знак след десетичната запетая 
включително. 
Чл. 10. (1) Отказът на лицето да му бъде 
извършено установяване с доказателствен 
анализатор се удостоверява с неговия подпис 
и се отразява от извършващия установяването 
в протокола по чл. 8, ал. 5. 
(2) Отказът на лицето да подпише изготве­
ния протокол за изследване се удостоверява 
с подписа на един свидетел. 
Чл. 11. Медицинското изследване и взема­
нето на проби за химическо и химико-токсико­
логично лабораторно изследване се извършва 
в спешните отделения на многопрофилните 
лечебни заведения за болнична помощ и във 
филиалите на центровете за спешна медицин­
ска помощ (ЦСМП), които се намират извън 
областните градове.
Чл. 12. (1) Медицинското изследване се из­
вършва от лекар, медицинска сестра, акушерка 
или фелдшер, съответно лекарски асистент. 
(2) Лицето по ал. 1, което извършва меди­
цинското изследване и контролира вземането 
на пробата за химическо или химико-токси­
кологично лабораторно изследване, е длъжно 
да се увери в самоличността на изследваното 
лице чрез документ за самоличност.
(3) В случаите, когато лицето не се придру­
жава от служители на МВР и липсва документ 
за самоличност, медицинско изследване не се 
извършва и не се вземат проби за химическо 
или химико-токсикологично лабораторно 
изследване.
(4) В случаите по ал. 3 се приемат показа­
нията на техническото средство или теста, с 
което е установена употребата на алкохол и/
или наркотични вещества или техни аналози. 
В протокола за медицинско изследване като 
причина за неизвършване на изследването се 
отразява обстоятелството по ал. 3.
Чл. 13. При явяването на лицето за меди­
цинско изследване в амбулаторния журнал на 
лечебното заведение се вписват датата и часът 
на явяване, номерът и датата на издаване на 
талона за изследване и контролният орган, 
който го е издал, часът на вземане на проби­
те за химическо или химико-токсикологично 
лабораторно изследване, а след изпращането 
им в изследващата лаборатория – и датата на 
изпращането.
Чл. 14. (1) При медицинското изследване 
медицинският специалист по чл. 12, ал. 1 
описва състоянието на изследваното лице, 
поведенческите му реакции, степента на съз­
нанието му, както и абстинентните му прояви, 
когато има такива.
(2) Резултатът от изследването, събраните 
анамнестични данни за налични заболявания 
(диабет, епилепсия и др.) и за приетите от 
изследваното лице лекарствени продукти през 
последните 24 часа се вписват в протокол за 
медицинско изследване и вземане на биоло­
гични проби за употреба на алкохол и/или 
наркотични вещества или техни аналози по 
образец съгласно приложение № 4. Протоко­
лът се подписва от медицинския специалист 
по чл. 12, ал. 1, извършил изследването. 
Чл. 15. (1) При медицинското изследване 
се вземат проби за химическо или химико-
токсикологично лабораторно изследване.
(2) При изследване за употреба на алкохол 
се вземат две проби кръв в предназначени за 
целта вакуумни епруветки, всяка от които с 
обем не по-малък от 4 мл. 
(3) За изследване на наркотични вещества 
или техни аналози се вземат две проби кръв, 
всяка от които с обем не по-малък от 7 мл, и 
една проба урина с препоръчителен обем не 
по-малък от 20 мл. За осигуряване на необхо­
димото количество кръв се допуска използване 
на няколко вакуумни епруветки от същия 
тип по отношение на обем, антикоагулант и 
производител.
(4) Едната от кръвните проби по ал. 2 и 3 
се съхранява като контролна, а другите кръвни 
проби и пробата урина се използват за хими­
ческо и химико-токсикологично лабораторно 
изследване.
(5) Вземането на кръв и урина за изследване 
за алкохол и/или наркотични вещества или 
техни аналози се извършва в срока за явя­
ване, определен в талона за изследване. При 
невъзможност на лицето да предостави проба 
урина и/или при обективна невъзможност за 
вземане на кръв за изследване в посочения 
срок медицинският специалист по чл. 12, ал. 1 
отразява причините за забавянето и часа на 
вземането.